07.03.2008 13:44   Postmargi nominaaliga 10 krooni on kujundanud Riho Luuse. Mark on trükitud trükikojas Vaba Maa tiraažiga 390 000, teatas ettevõte.    Kristjan Palusalu sündis 10. märtsil 1908 Varemurru külas Saulepi vallas Pärnumaal.    1936. aasta Berliini  olümpiamängudel võitis ta raskekaalus nii kreeka-rooma kui ka vabamaadluse. Selle saavutusega on ta kõikide aegade ainus raskekaalumaadleja, kes on suutnud võita kuldmedali mõlemas maadluskategoorias ühtedel olümpiamängudel.    Euroopa meistriks kreeka-rooma maadluses tuli ta 1937. aastal. Ajavahemikul 1931-1938 võitis Palusalu Eesti meistritiitlid seitsmel korral kreeka-rooma maadluses ja viiel korral vabamaadluses, 18 korda võistles ta Eesti koondises.     Palusalu suri 17. juulil 1987 Tallinnas.  Alates 1988. aastast korraldatakse Tallinnas Kristjan Palusalu nimelisi rahvusvahelisi maadlusvõistlusi.